Сярэдняга медыцынскага персаналу ў Крулеўшчынскай бальніцы налічваецца 15 чалавек. Пра кожнага з іх можна сказаць добрыя словы. Узяць, да прыкладу, Алену Крупскую, якая шмат гадоў была выдатнай дзіцячай медсястрой. Загадчыца звяртае ўвагу на тое, што гэта адказны спецыяліст, які дакладна і акуратна працуе з паперамі, умее ўсё сістэматызаваць так, што неабходную інфармацыю знойдзеш без праблем. Зараз яна працуе ўчастковай медсястрой, а на змену прыйшла таксама вопытны медык Таццяна Дайлідзёнак. Хоць медсястра і мясцовая, аднак сваю прафесійную школу яна праходзіла ў рэанімацыйным аддзяленні райбальніцы і дзіцячай паліклініцы. За невялікі час здолела знайсці падыход да маленькіх пацыентаў, пэўна, яшчэ і таму, што сама маці пяцярых дзетак.